شەفەق نیوز/ ئەوەسا
مێژوو ئەوە هەڵگرێد ک بابا نوێل لە ساڵ ٢٠٢٠ جوور جارانی سەوقاتی جەژنەیل زایینی ئەرا
مناڵ و گەوراگان نەهاورد، بەڵکم پەتای کۆڕونا ئەرایان برد، وەوجوورەگ لە چەن ناوچەیگ
روویدا، و ١٨ کەس لە یەکیگ لە ماڵە چەودیریەگان لە بەلجیکا لەوەر تووشهاتنیان وە ڤایڕۆس
کۆڕۆنا مردن، ئەوەیش دویای سەردانەگەی بابا نوێل ک خوەی تووش پەتاگە هاتوێد.
رۆژنامەی دیلی
میل بەریتانی وت: بابا نوێل و تیمەگەی لەوەختیگ گوزەیشتە لەی مانگە پەتاگە دانە
١٢١ کەس لەناو ماڵە چەودیریەگە لە شار ئەنتوێرب و هەمیش ٣٦ کارمەن لەناوی.
کەسەیلیگ لە پۆستەیل
تویتەر گلەیی خستنە بان بابا نوێل ، دویای بڵاوبوین وێنەیلیگ لەناو ماڵەگە وەرجە
دوو هەفتە، وەگەرد تۆمارکردن زیایبوینیگ لە 
مردنەگان لەناو دامەزراوەگە.
دویای ٣ رووژ
لە سەردانەگە ئاشکرای تووشهاتن بابا نوێل وە ڤایڕۆسەگە کریا، ک هیشت وەرپرسەیل ماڵەگە
دەسبکەنە تاقیکردنەوەیل خەسیگ ئەرا نیشتەجییەگان.
لە ئەمریکا،
بابا نوێل و ماما نوێل هاوسەری لە وەلایەت جۆرجیا وەبی ئاگایگ وەخوەیان تووش ڤایڕۆس
کۆڕۆنا هاتن، ک بویە هووکار کەرەنتین کردن دەیان لە مناڵەیل و دابڕینیان لە خوەنستن
تا ماوەی دوو هەفتە.
لەوەخت
دووپاتکردن لە تووشهاتن بابا وماما نوێل، وەکوتپڕ زیاتر لە ٥٠ مناڵ تا ماوەی ١٤
رووژ کەرەنتین کریا.
